laion/Wikipedia-Exotic huggingface dataset:
אלפי

אלפי (באנגלית: Alfie) הוא סרט קולנוע בריטי משנת 1966 בכיכובו של מייקל קיין, זוכה פרס גלובוס הזהב לסרט הזר הטוב ביותר. ב-2004 הופקה גרסה קולנועית נוספת לסרט, עם ג'וד לאו בתפקיד הראשי. הסרט היה מבוסס על מחזה של ביל נוטון משנת 1963, שעלה בווסט אנד בלונדון בברודוויי בניו יורק. המחזה עלה גם בישראל ב-1969 ב"במת השחקנים", בבימוי עודד קוטלר ובכיכובו של אלכס אנסקי. הסרט היה מועמד לפרס האוסקר בקטגוריות הסרט הטוב ביותר, השחקן הטוב ביותר (מייקל קיין), שחקנית המשנה (ויוויאן מרצ'נט), הפסקול, השיר "אלפי" (שנכתב על ידי ברט בכרך והאל דייוויד), והתסריט הטוב ביותר. את פסקול הסרט כתב מוזיקאי הג'אז סאני רולינס וביצעו מוזיקאי ג'אז בריטים ובהם סטן טרייסי. השחקן טרנס סטאמפ היה מועמד לגלם את דמותו של אלפי אך דחה את התפקיד. אלפי הוא צעיר לונדוני רודף נשים. הוא עובר מאישה לאשה עד שכמה אירועים ומהפכים בחייו גורמים לו להעריך מחדש את סגנון חייו. "אלפי" נכתב במקור כתסכית רדיו על ידי ביל נוטון אשר כתב גם את התסריט לסרט. הבמאי משתמש בטכניקה קולנועית של דיבור ישיר למצלמה לקבלת אפקט של סיפור בגוף ראשון. מייקל קיין - אלפי שלי וינטרס - רובי מיליסנט מרטין - סידי ויוויאן מרצ'נט - לילי ג'יין אשר - אנני דנהולם אליוט - רופא המבצע הפלות פרסי אוסקר הסרט הטוב ביותר (לואיס גילברט) – מועמדות השחקן הטוב ביותר (מייקל קיין) – מועמדות שחקנית המשנה הטובה ביותר (ויוויאן מרצ'נט) – מועמדות התסריט המעובד הטוב ביותר (ביל נוטון) – מועמדות השיר המקורי הטוב ביותר (ברט בכרך והאל דייוויד) – מועמדות פרסי באפט"א הסרט הבריטי הטוב ביותר (לואיס גילברט) – מועמדות השחקן הטוב ביותר בתפקיד ראשי (מייקל קיין) – מועמדות הופעה חדשה המבטיחה ביותר בתפקיד ראשי (ויוויאן מרצ'נט) – זכייה התסריט הבריטי הטוב ביותר (ביל נוטון) – מועמדות הצילום הטוב ביותר (אוטו הלר) – מועמדות העריכה הטובה ביותר (תלמה קונל) – מועמדות פרסי גלובוס הזהב הסרט הזר בשפה האנגלית הטוב ביותר – זכייה הבמאי הטוב ביותר (לואיס גילברט) – מועמדות השחקן הטוב ביותר - סרט דרמה (מייקל קיין) – מועמדות שחקנית המשנה הטובה ביותר - סרט קולנוע (ויוויאן מרצ'נט) – מועמדות שחקנית המשנה הטובה ביותר - סרט קולנוע (שלי וינטרס) – מועמדות התסריט הטוב ביותר (ביל נוטון) – מועמדות השיר המקורי הטוב ביותר (ברט בכרך והאל דייוויד) – מועמדות פסטיבל הקולנוע בקאן פרס חבר השופטים (לואיס גילברט) – זכייה פרס דקל הזהב (לואיס גילברט) – מועמדות "אלפי", במסד הנתונים הקולנועיים IMDb (באנגלית) "אלפי", באתר נטפליקס "אלפי", באתר AllMovie (באנגלית) "אלפי", באתר Rotten Tomatoes (באנגלית) "אלפי", באתר Metacritic (באנגלית) "אלפי", באתר אידיבי "אלפי", במסד הנתונים הקולנועיים KinoPoisk (ברוסית) אלפי, באתר אנציקלופדיה בריטניקה (באנגלית) זאב רב-נוף, דון-ז'ואן בגרוש, דבר, 11 ביולי 1967 אורי קיסרי, "אלפי" - על הנייר ועל הבמה, מעריב, 24 באוקטובר 1969 יורם קניוק, אחרי בכורה - "אלפי" -בבימת השחקנים שליד התיאטרון הקאמרי, דבר, 2 באוקטובר 1969 יעקב העליון, "אלפי" חוזר בגיוסה תיאטרונית, מעריב, 6 ביולי 1969
הלגיון הראשון פלביה פאקיס

הלגיון הראשון פלביה פאקיס (בלטינית: Legio I Flavia Pacis) היה לגיון רומאי, אשר פעל במהלך המאה הרביעית. המידע על הלגיון מועט. ככל הנראה הוא היה בתחילה לימיטאני אולם בהמשך הפך ללגיון עצמאי. הלגיון היה חלק מסדרת לגיונות שהוקמה יחד וכללה את הלגיון השני פלביה וירטוטיס והלגיון השלישי פלביה סאלוטיס. ישנה מחלוקת בשאלה מי הקים את הלגיונות. יש הסבורים שהיה זה קונסטנטינוס הראשון אולם הרוב מאחרים את ההקמה וסבורים שהיה זה קונסטנטינוס השני. כך או כך, שני הקיסרים נקראו "פלאביוס" מה שמסביר את שמו של הלגיון. השם "פאקיס" משמעו "של השלום", ובהקשר הזה הכוונה ככל הנראה "שומר השלום". הלגיון שרת במושבות המזרחיות, אולם לא ידוע בדיוק היכן. מדיה וקבצים בנושא הלגיון הראשון פלביה פאקיס בוויקישיתוף הלגיון הראשון פלביה פאקיס, באתר livius.org (באנגלית) הלגיון הראשון פלביה פאקיס, באתר Imperiumromanum.com (בגרמנית) בצבא הרומי המאוחר היו שני סוגי לגיונות. הלימיטאני, שהיו מרותקים בדרך כלל לפרובינקיה מסוימת, והלגיונות העצמאיים (Comitatenses) אשר היו בדרך כלל בפיקוד בכיר ונועדו להגיב על מקרי חירום ביטחוניים. הלגיונות העצמאיים נחשבו ליוקרתיים יותר.
הלגיון השני פלביה וירטוטיס

הלגיון השני פלביה וירטוטיס (בלטינית: Legio II Virtutis Pacis) היה לגיון רומאי, אשר פעל במהלך המאה הרביעית. המידע על הלגיון מועט. ככל הנראה הוא היה בתחילה לימיטאני אולם בהמשך הפך ללגיון עצמאי. הלגיון היה חלק מסדרת לגיונות שהוקמה יחד וכללה את הלגיון הראשון פלביה פאקיס והלגיון השלישי פלביה סאלוטיס. ישנה מחלוקת בשאלה מי הקים את הלגיונות. יש הסבורים שהיה זה קונסטנטינוס הראשון אולם הרוב מאחרים את ההקמה וסבורים שהיה זה קונסטנטינוס השני. כך או כך, שני הקיסרים נקראו "פלאביוס" מה שמסביר את שמו של הלגיון. השם "וירטוטיס" משמעו "האמיץ". הלגיון שרת במושבות המזרחיות, אולם לא ידוע בדיוק היכן. לצד הלגיון השני ארמניקה והלגיון השני פרתיקה, הוא הוצב בעיר זביידה (ג'יזרה). שלושת הלגיונות לא הצליחו למנוע את נפילת העיר לידי האימפריה הסאסאנית בשנת 360 ונלכדו בקרבות רחוב קשים. מדיה וקבצים בנושא הלגיון השני פלביה וירטוטיס בוויקישיתוף הלגיון השני פלביה וירטוטיס, באתר livius.org (באנגלית) הלגיון השני פלביה וירטוטיס, באתר Imperiumromanum.com (בגרמנית) בצבא הרומי המאוחר היו שני סוגי לגיונות. הלימיטאני, שהיו מרותקים בדרך כלל לפרובינקיה מסוימת, והלגיונות העצמאיים (Comitatenses) אשר היו בדרך כלל בפיקוד בכיר ונועדו להגיב על מקרי חירום ביטחוניים. הלגיונות העצמאיים נחשבו ליוקרתיים יותר. אמיאנוס מרקלינוס, דברי הימים, ספר עשרים, 7.
הלגיון השלישי פלביה סאלוטיס

הלגיון השני פלביה סאלוטיס (בלטינית: Legio III Flavia Salutis) היה לגיון רומאי, אשר פעל במהלך המאה הרביעית. המידע על הלגיון מועט. ככל הנראה הוא היה בתחילה לימיטאני אולם בהמשך הפך ללגיון עצמאי. הלגיון היה חלק מסדרת לגיונות שהוקמה יחד וכללה את הלגיון הראשון פלביה פאקיס והלגיון השני פלביה וירטוטיס. ישנה מחלוקת בשאלה מי הקים את הלגיונות. יש הסבורים שהיה זה קונסטנטינוס הראשון אולם הרוב מאחרים את ההקמה וסבורים שהיה זה קונסטנטינוס השני. כך או כך, שני הקיסרים נקראו "פלאביוס" מה שמסביר את שמו של הלגיון. השם "וירטוטיס" משמעו "ישועה" או "הצלה". הלגיון שרת באפריקה, אולם לא ידוע בדיוק היכן. מדיה וקבצים בנושא הלגיון השלישי פלביה סאלוטיס בוויקישיתוף הלגיון השני פלביה סאלוטיס, באתר livius.org (באנגלית) הלגיון השני פלביה סאלוטיס, באתר Imperiumromanum.com (בגרמנית) בצבא הרומי המאוחר היו שני סוגי לגיונות. הלימיטאני, שהיו מרותקים בדרך כלל לפרובינקיה מסוימת, והלגיונות העצמאיים (Comitatenses) אשר היו בדרך כלל בפיקוד בכיר ונועדו להגיב על מקרי חירום ביטחוניים. הלגיונות העצמאיים נחשבו ליוקרתיים יותר.
Da Real World

Da Real World (בעברית: העולם האמיתי) הוא אלבום האולפן השני של הראפרית האמריקאית מיסי אליוט. האלבום יצא לאור ב-22 ביוני 1999, על ידי חברת התקליטים אטלנטיק רקורדס. האלבום נקרא במקור She's a Bitch. כל רצועות האלבום הופקו על ידי טימבלנד, בדומה לאלבומה הקודם של אליוט, Supa Dupa Fly. תוך כחצי שנה, מכר האלבום כמיליון עותקים וזכה במעמד "אלבום פלטינה" מטעם איגוד תעשיית ההקלטות האמריקאי. מידע על האלבום Da Real World באתר MusicBrainz Ask Billboard: Missy Elliott's Career Album Sales, Billboard, ‏2015-11-22
ויליאם פרנקנה

ויליאם קלאס פרנקנה (באנגלית: William Klaas Frankena;‏ 21 ביוני 1908 - 22 באוקטובר 1994) היה פילוסוף של המוסר אמריקאי. היה חבר במחלקה לפילוסופיה של אוניברסיטת מישיגן במשך 41 שנים (1937–1978), ויו"ר המחלקה במשך 14 שנים (1947–1961). אביו ואמו של פרנקנה היגרו לארצות הברית כנערים, בשנת 1892 ו- 1896 בהתאמה, מפריסלנד, הולנד. ויליאם הוא האמצעי מבין שלושה ילדים. הוא נולד במנהטן, שבמונטנה, גדל ביישובים הולנדיים קטנים במונטנה ובמערב מישיגן, ודיבר מערב-פריזית והולנדית. בבית הספר היסודי שינה את שמו מ"וויבה" ל"ויליאם". כינויו לאורך השנים היה ביל. אמו נפטרה כשהיה בן תשע. הוא סיים את בית הספר התיכון כריסטיאן בהולנד, מישיגן. נפטר באן הרבור, שבמישיגן. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הלגיון הראשון פלביה מרטיס

הלגיון הראשון פלביה מרטיס (בלטינית: Legio I Flavia Martis) היה לגיון רומאי, אשר פעל במהלך המאה הרביעית. המידע על הלגיון מועט. ידוע שהוא היה לגיון עצמאי שהוצב בגאליה. השם "פלביה" מעיד על כך שמקימו של הלגיון השתייך לשושלת הקיסרים הפלבאיים. השם "מרטיס" משמעו "מוקדש למרס". אי לכך, מקים הלגיון היה כנראה הקיסר קונסטנטינוס כלורוס, כיוון ששאר קיסרי השושלת היו נוצרים ובוודאי לא היו קוראים ללגיון על שם אל פגאני. ידוע על יחידות בשם "מרטיס" ששרתו בתקופה מאוחרת יותר באזור ארמוריקה ולאורך הריין, אולם אין זה ודאי שהן אכן השתייכו ללגיון זה. מדיה וקבצים בנושא הלגיון הראשון פלביה מרטיס בוויקישיתוף הלגיון הראשון פלביה מרטיס, באתר livius.org (באנגלית) הלגיון הראשון פלביה מרטיס, באתר Imperiumromanum.com (בגרמנית) בצבא הרומי המאוחר היו שני סוגי לגיונות. הלימיטאני, שהיו מרותקים בדרך כלל לפרובינקיה מסוימת, והלגיונות העצמאיים (Comitatenses) אשר היו בדרך כלל בפיקוד בכיר ונועדו להגיב על מקרי חירום ביטחוניים. הלגיונות העצמאיים נחשבו ליוקרתיים יותר.
רויאל ראמבל (1996)

רויאל ראמבל (1996) היה אחד מאירועי השלם וצפה של ארגון ההיאבקות האמריקאי, ה-World Wrestling Federation‏ (ה-WWF, כיום ה-WWE). האירוע נערך ב-21 בינואר 1996, בסלאנד ארנה שבפרזנו, קליפורניה. האירוע היה האירוע התשיעי בסדרת אירועי רויאל ראמבל. שישה קרבות התנהלו באירוע, כולל אחד שהוקלט לתוכנית Free for All. בקרב המרכזי, אנדרטייקר ניצח את ברט הארט בפסילה בקרב על אליפות העולם במשקל כבד של ה-WWF בשל התערבות מצד דיזל; לעומת זאת, הארט שמר על התואר, מכיוון שחגורת אליפות לא יכולה להחליף ידיים כתוצאה מפסילה. בקרב הרויאל ראמבל, שון מייקלס ניצח לאחר שהדיח אחרון את דיזל וכתוצאה מכך הפך לטוען לכתר לאליפות העולם במשקל כבד של ה-WWF ברסלמניה 12. הרויאל ראמבל הוא אירוע שלם וצפה שנתי, המופק על ידי ה-World Wrestling Federation‏ (ה-WWF, כיום ה-WWE) במתכונת של חודש ינואר מאז שנת 1988. הוא אחד מארבעת אירועי השלם וצפה המקוריים של הארגון, לצד רסלמניה, סאמרסלאם וסדרת ההישרדות; אירועים המכונים "ארבעת הגדולים". שם האירוע נקרא על שם קרב הרויאל ראמבל המסורתי, שהוא מעין קרב באטל רויאל משופר, שבו המשתתפים בקרב נכנסים אליו בזמנים שונים בניגוד לקרב באטל רויאל רגיל, שבו כל המשתתפים נמצאים בזירה מהתחלה. בדרך כלל, גם קרב הרויאל ראמבל של הגברים וגם של הנשים כוללים 30 משתתפים. בשנת 1996, המנצח בקרב הרויאל ראמבל קיבל הזדמנות להתחרות על אליפות העולם במשקל כבד של ה-WWF באירוע רסלמניה 12. האירוע כלל קרבות שנבעו מעלילות מתוסרטות מהתוכנית השבועית Raw. בקרב שהתקיים לפני האירוע והוקלט במסגרת התוכנית Free for All, דיוק דרוסי ניצח את האנטר הרסט הלמסלי בפסילה. נשיא ה-WWF, גורילה מונסון, הגיע לאחר שדרוסי הוצמד ואף הפך את החלטתו של השופט, כשפסל את הלמסלי עקב שימוש לא חוקי באגרופן מצד הלמסלי על דרוסי. כתוצאה מכך, דרוסי ניצח בקרב וקיבל את הזכות להיכנס לקרב הרויאל ראמבל ככניסה ה-30 והאחרונה, בעוד שהלמסלי הצטרך להיכנס לקרב זה כמספר ה-1. רשימת הקרבות כללה את קרב הרויאל ראמבל המסורתי, שבו שון מייקלס ניצח לאחר שהדיח אחרון את דיזל, שסימל ניצחון שני ברציפות שלו בקרב זה לאחר שעשה זאת גם בשנה החולפת, גולדאסט ניצח את רייזר רמון וזכה באליפות הבין-יבשתית של ה-WWF, והסמוקינג גאנס (בילי גאן ובארט גאן) ניצחו את הבאדידונאס (סקיפ וזיפ) (עם סאני) ושמרו על אליפות הזוגות של ה-WWF. רויאל ראמבל 1996 סימל את אירוע השלם וצפה הראשון שבו סטיב אוסטין התחרה תחת שם הבמה "הרינגמאסטר", דמות של מתאבק בלונדיני טכני תחת הדרכתו של "איש מיליון הדולר" טד דיביאסי. ההדחה שלו הייתה בטעות, כשהוא בכלל אמור היה להיות אחד מארבעת האחרונים בזירה, מנגד, הוא מעד והודח לאחר שהיה מעורב בקטע עם פאטו. בשבועות שלאחר הרויאל ראמבל, הגימיק של "הרינגמאסטר" ספג תגובות פושרות מהקהל, מה שהכריח לבסוף את אוסטין להמציא את עצמו מחדש עם מראה וגימיק חדשים: הגימיק של "סטון קולד", דמות של מתאבק של שתיין בירה, שאומר את דעתו בכל מחיר, שלא אכפת לו אם הרגיז מישהו או שיש לו חברים והולך כנגד החוקים. כ"סטון קולד", אוסטין החל את הפיוד הראשון שלו נגד סאביו ווגה, בתור ה"רינגמאסטר" והמשיך תחת הגימיק החדש. צעד זה הפך אותו לאחד הכוכבים הגדולים ביותר בתולדות ה-WWF, כשאפילו עזר לארגון במלחמות ימי שני ב"עידן האטיטיוד". אתר האינטרנט הרשמי של רויאל ראמבל (באנגלית) רויאל ראמבל, במסד הנתונים הקולנועיים IMDb (באנגלית) סטון קולד סטיב אוסטין חושף את הטעות בקרב הרויאל ראמבל של שנת 1996
קל גב

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] קל גב (נכתב לעיתים כ-Kal-Gav או KalGav) היא חברה ישראלית המייצרת תיקים וציוד למטיילים. החברה הוקמה ב-1981 כחברה לייצור תיקי גב. תיקיה הראשונים היו ילקוטי בית ספר. בהמשך, החברה החלה לייצר תיקים אורתופדיים. במשך שנות פעילותה, החברה פיתחה מוצרים רבים בנוסף לתיקי גב לילדים ולמבוגרים, כגון מזוודות, ציוד לתרמילאות ומחנאות, תיקי עסקים ועוד. מוצריה נמכרים בחנויות לציוד בית ספר וברשתות כגון למטייל וריקושט. בשנת 2020 כ-70% ממניות החברה נרכשו על ידי קרן השקעות סקיי. החברה מייצרת שלל מוצרים לתחומים שונים כגון תיקי מחשב, תרמוסים, תיקי רחצה, אוהלים, ארנקים, תיקי נסיעות שונים כמו טרולי, ומזוודות ואף אביזרי ספורט, הנעלה והלבשה תרמית וספורטיבית. החברה מעדכנת את עיצוב תיקי בית הספר שלה בהתאם לתרבות הפופולרית ורוח התקופה. כך ניתן למצוא תיקים עם איורים של דמויות מצוירות שונות כמו גיבורי על ונסיכות דיסני או קבוצות כדורגל. לקל גב ישנם מספר מותגי בת המתמחים בסוגי ציוד שונים: KaLGaV OUTDOOR REVOLUTION LEADER Marco Polo בנוסף, קל גב היא המפיצה הרשמית בישראל של מספר מותגים של ציוד ספורטיבי מחו"ל, כגנון Petzl, Grisport, Vaude, Salomon ועוד. אתר האינטרנט הרשמי של קל גב קל גב, ברשת החברתית פייסבוק שי שלו, ‏סקיי השלימה את רכישת השליטה בקל-גב לפי שווי של כ-130 מיליון ש' | בלעדי, באתר גלובס, 1 בינואר 2020
הלגיון הראשון איליריקום

הלגיון הראשון איליריקום (בלטינית: Legio I Illyricorum) היה לגיון רומאי, אשר הוקם במהלך המאה השלישית והיה פעיל עד המאה החמישית. הלגיון גויס בידי הקיסר אורליאנוס ככל הנראה זמן קצר לאחר עלותו לשלטון בשנת 270. שמו של הלגיון מעיד על כך שחייליו גויסו מאיליריה. הפעילות הקרבית הראשונה של הלגיון הייתה במהלך המערכה של אורליאנוס כנגד זנוביה מלכת תדמור בשנת 272. לאחר הניצחון במלחמה, הוצב הלגיון בקסר אל-אזרק שבירדן שם הועסק בין היתר בעבודות בנייה. הקיסר דיוקלטיאנוס העביר את הלגיון ל"מחנה הדיוקלטיאני" ליד תדמור. בתקופת שלטונו של הקיסר ליקיניוס פעלו יחידות משנה של הלגיון גם במצרים. הלגיון עדיין שהה בתדמור במאה החמישית כאשר נכתב הטקסט הידוע כנוטיטיה דיגניטטום. הלגיון הראשון איליריקום, באתר livius.org (באנגלית) הלגיון הראשון איליריקום, באתר Imperiumromanum.com (בגרמנית) ערך זה הוא קצרמר בנושא רומא העתיקה ובנושא צבא. אתם מוזמנים לתרום לוויקיפדיה ולהרחיב אותו.
סמואל מורס

סמואל פינלי בריז מורס (בשם מלא באנגלית: Samuel Finley Breese Morse; ‏27 באפריל 1791 – 2 באפריל 1872) היה ממציא אמריקאי, צייר היסטוריה ופורטרטים וצלם דאגרוטיפ חובב, נחשב לאדם שהביא את טכניקת הצילום לארצות הברית בשנת 1839. מורס נודע בעיקר בזכות המצאת הטלגרף. מורס נולד בשנת 1791, בן ראשון לכומר הקלוויניסטי והגאוגרף ג'דדאיה (ידידיה) מורס, ולאליזבת' אן פינלי בריז, בעיר צ'ארלסטאון (Charlestown)(אנ'), היום חלק מבוסטון שבמדינת מסצ'וסטס, ארצות הברית. אבות אבותיו התיישבו במסצ'וסטס באמצע המאה ה-17. בשנות לימודיו באוניברסיטה התעניין במדעים, ובייחוד בתורת החשמל, אולם על אף רצון אביו החליט להתמסר לציור. הוא נסע להשתלם בציור בלונדון וכשחזר לארצות הברית, השתקע בניו יורק, התפרסם כצייר גדול ועמד בראש האקדמיה לאמנות שייסד. בשנת 1832, בחזרו באונייה ממסע באירופה, שמע מורס מדוקטור צ'ארלס ג'קסון, רופא ואיש מדע מבוסטון, על סגולות האלקטרומגנט, שהומצא בימים ההם, אז עלה במוחו לראשונה הרעיון, כי בעזרת האלקטרומגנט ניתן לבנות טלגרף חשמלי. עוד באונייה עיבד מורס את תוכנית הטלגרף, וכשחזר לארצות הברית, לא שב עוד לעבודתו, אלא הסתגר בבית מלאכה קטן ובו עמל שנים אחדות על ביצוע תוכניתו. אלו היו שנות עמל וסבל למורס. אשתו מתה, ילדיו פוזרו בבתי בני משפחתו, ואף על פי שבעבודתו כצייר היה בידו לחיות חיי רווחה, העדיף לחיות בצמצום ובלבד שיעלה בידו ליצור את הטלגרף החשמלי. במהלך שנות ה-30 של המאה ה-19 פיתח מורס את קוד מורס, מערכת של קווים ונקודות לייצוג אותיות, הניתנות לשידור על ידי הטלגרף. ב-8 בפברואר 1838 הציג לראשונה בפומבי את הטלגרף, לקהילה המדעית במכון פרנקלין בפילדלפיה. ב-21 בפברואר הדגים מורס את פעולת הטלגרף בפני נשיא ארצות הברית, מרטין ואן ביורן. פנייתו לממשלת ארצות הברית בבקשה, כי תקציב לו סכום כסף לשם הקמת הקו הטלגרפי הראשון נענתה בשלילה. גם ממשלות אנגליה וצרפת, השיבו את פניו ריקם. על מורס עברו שנים נוספות של עוני, אך גם בשנים קשות אלו המשיך לעבוד על המצאתו. בשנת 1843 פנה מורס שנית לממשלת ארצות הברית. הוא ידע את מועד הישיבה שבה הייתה צריכה לעמוד בקשתו לדיון, והגיע לוושינגטון כדי להיות נוכח בשעה שתוכרע ההחלטה. לבסוף אישרה הממשלה את הצעתו והקציבה לו סכום של 30,000 דולר. מורס החל לבנות את הקו הטלגרפי הראשון בין הקפיטול שבוושינגטון ובין העיר בלטימור. ב-24 במאי 1844, שלח את המברק המפורסם הראשון: "מה פעל אל" ("What hath God wrought") שלוש מילים מתוך הפסוק "כִּי לֹא-נַחַשׁ בְּיַעֲקֹב, וְלֹא-קֶסֶם בְּיִשְׂרָאֵל; כָּעֵת יֵאָמֵר לְיַעֲקֹב וּלְיִשְׂרָאֵל, מַה-פָּעַל, אֵל", (ספר במדבר, פרק כ"ג, פסוק כ"ג). מדיה וקבצים בנושא סמואל מורס בוויקישיתוף סמואל מורס באתר מוזיאון המדע בירושלים הסבר על ה"דודל" (שרבוט גוגל) שפרסמה גוגל לציון יום הולדתו ה-218 של מורס, באתר מנוע החיפוש "גוגל" (באנגלית), 27 באפריל 2009 סמואל מורס, באתר "Find a Grave" (באנגלית) סמואל מורס, באתר אנציקלופדיה בריטניקה (באנגלית) כתבי סמואל מורס בפרויקט גוטנברג (באנגלית) סמואל מורס, באתר Discogs (באנגלית)
חבובוטף (סדרת טלוויזיה, 2018)

חבובוטף (באנגלית: Muppet Babies) היא סדרת אנימציה ממוחשבת אמריקאית לילדים שנוצרה על ידי טום וורבורטון. הסדרה שודרה לראשונה ב-23 במרץ 2018 בערוץ דיסני ג'וניור. זוהי סדרת ריבוט לחבובוטף ששודרה בשנות ה-80. האנימציה של הסדרה המחודשת נעשתה בישראל בסטודיו SnowBall, והיא משודרת בערוץ דיסני ג'וניור, ואל הדמויות המוכרות כמו: קרמיט הצפרדע, מיס פיגי, פוזי הדוב, גונזו ואנימל מצטרפת דמות מקורית בשם "סאמר פינגווין". הסדרה משודרת בדיבוב לעברית בערוץ דיסני ישראל ובדיסני ג'וניור ישראל ב-2019. ב-7 בספטמבר 2018, הוכרז כי הסדרה חודשה לעונה שנייה כאשר שודרה ב-9 באוגוסט 2019. ב-25 ביולי 2019, הוכרז שהסדרה חודשה לעונה שלישית. עלילת הסדרה התמקדה בדמויות "החבובות" כאשר היו זאטוטים אשר חיים יחד בחדר הילדים גדול תחת השגחתה של מטפלת המכונה "נאני". בעזרת דמיונם הפעיל הם נוהגים לצאת להרפתקאות בעולמות דמיוניים. אתר האינטרנט הרשמי של חבובוטף (באנגלית) "חבובוטף", במסד הנתונים הקולנועיים IMDb (באנגלית) "חבובוטף", באתר Rotten Tomatoes (באנגלית) "חבובוטף", באתר דיסני+ סדרות (באנגלית) "חבובוטף", במסד הנתונים הקולנועיים KinoPoisk (ברוסית) חבובוטף#2019, במיזם "אישים" לתיעוד היצירה הישראלית Schwartz, Dana (January 25, 2018). "Meet the new Muppet Baby! A first look at Summer the penguin". Entertainment Weekly. "'Muppet Babies,' 'Vampirina,' 'Puppy Dog Pals' Renewed at Disney Junior (Exclusive)". The Hollywood Reporter. נבדק ב-10 ינו' 2020. {{cite web}}: (עזרה) "Disney Junior Orders Third Season of Hit Emmy Award-Nominated Series "Muppet Babies"". The Futon Critic. 25 ביולי 2019. {{cite web}}: (עזרה) הכרזה על העונה השנייה, בעמוד הפייסבוק של דיסני ג'וניור ישראל
הלגיון הראשון יוליה אלפינה

הלגיון הראשון יוליה אלפינה (בלטינית: Legio I Iulia Alpina) היה לגיון רומאי, אשר פעל במהלך המאה החמישית. המידע על הלגיון מועט. ידוע שהוא היה לגיון עצמאי שהוצב במחוז אלפס קוטייה לצד הלגיון השני יוליה אלפינה והלגיון השלישי יוליה אלפינה. השם "אלפינה" עשוי להעיד על כך שחייליו גויסו מאזור הרי האלפים או הוצבו שם לראשונה. השם "יוליה" מתייחס כנראה לשמו של הקיסר שהקים אותו. שניים מבניו של הקיסר קונסטנטינוס הגדול נשאו את השם "יוליוס" - קונסטנס וקריספוס, אולם לא ידוע על לגיונות שהוקמו בידי קריספוס כך שסביר להניח שמקים הלגיון היה קונסטנס. הלגיון עדיין היה קיים במאה החמישית והוא נזכר בנוטיטיה דיגניטטום. מדיה וקבצים בנושא הלגיון הראשון יוליה אלפינה בוויקישיתוף הלגיון הראשון יוליה אלפינה, באתר livius.org (באנגלית) הלגיון הראשון יוליה אלפינה, באתר Imperiumromanum.com (בגרמנית) בצבא הרומי המאוחר היו שני סוגי לגיונות. הלימיטאני, שהיו מרותקים בדרך כלל לפרובינקיה מסוימת, והלגיונות העצמאיים (Comitatenses) אשר היו בדרך כלל בפיקוד בכיר ונועדו להגיב על מקרי חירום ביטחוניים. הלגיונות העצמאיים נחשבו ליוקרתיים יותר. הלגיון הראשון יוליה אלפינה, באתר livius.org (באנגלית)
הלגיון השני יוליה אלפינה

הלגיון השני יוליה אלפינה (בלטינית: Legio II Iulia Alpina) היה לגיון רומאי, אשר פעל במהלך המאה החמישית. המידע על הלגיון מועט. ידוע שהוא היה לגיון עצמאי שהוצב במחוז אלפס קוטייה לצד הלגיון הראשון יוליה אלפינה והלגיון השלישי יוליה אלפינה. השם "אלפינה" עשוי להעיד על כך שחייליו גויסו מאזור הרי האלפים או הוצבו שם לראשונה. השם "יוליה" מתייחס כנראה לשמו של הקיסר שהקים אותו. שניים מבניו של הקיסר קונסטנטינוס הגדול נשאו את השם "יוליוס" - קונסטנס וקריספוס, אולם לא ידוע על לגיונות שהוקמו בידי קריספוס כך שסביר להניח שמקים הלגיון היה קונסטנס. הלגיון עדיין היה קיים במאה החמישית והוא נזכר בנוטיטיה דיגניטטום. מדיה וקבצים בנושא הלגיון השני יוליה אלפינה בוויקישיתוף הלגיון השני יוליה אלפינה, באתר livius.org (באנגלית) הלגיון השני יוליה אלפינה, באתר Imperiumromanum.com (בגרמנית) בצבא הרומי המאוחר היו שני סוגי לגיונות. הלימיטאני, שהיו מרותקים בדרך כלל לפרובינקיה מסוימת, והלגיונות העצמאיים (Comitatenses) אשר היו בדרך כלל בפיקוד בכיר ונועדו להגיב על מקרי חירום ביטחוניים. הלגיונות העצמאיים נחשבו ליוקרתיים יותר. הלגיון השני יוליה אלפינה, באתר livius.org (באנגלית)
הלגיון השלישי יוליה אלפינה

הלגיון השלישי יוליה אלפינה (בלטינית: Legio III Iulia Alpina) היה לגיון רומאי, אשר פעל במהלך המאה החמישית. המידע על הלגיון מועט. ידוע שהוא היה לגיון עצמאי שהוצב במחוז אלפס קוטייה לצד הלגיון הראשון יוליה אלפינה והלגיון השני יוליה אלפינה. השם "אלפינה" עשוי להעיד על כך שחייליו גויסו מאזור הרי האלפים או הוצבו שם לראשונה. השם "יוליה" מתייחס כנראה לשמו של הקיסר שהקים אותו. שניים מבניו של הקיסר קונסטנטינוס הגדול נשאו את השם "יוליוס" - קונסטנס וקריספוס, אולם לא ידוע על לגיונות שהוקמו בידי קריספוס כך שסביר להניח שמקים הלגיון היה קונסטנס. הלגיון עדיין היה קיים במאה החמישית והוא נזכר בנוטיטיה דיגניטטום. מדיה וקבצים בנושא הלגיון השלישי יוליה אלפינה בוויקישיתוף הלגיון השלישי יוליה אלפינה, באתר livius.org (באנגלית) הלגיון השלישי יוליה אלפינה, באתר Imperiumromanum.com (בגרמנית) בצבא הרומי המאוחר היו שני סוגי לגיונות. הלימיטאני, שהיו מרותקים בדרך כלל לפרובינקיה מסוימת, והלגיונות העצמאיים (Comitatenses) אשר היו בדרך כלל בפיקוד בכיר ונועדו להגיב על מקרי חירום ביטחוניים. הלגיונות העצמאיים נחשבו ליוקרתיים יותר. הלגיון השלישי יוליה אלפינה, באתר livius.org (באנגלית)
Bird Set Free

Bird Set Free (בעברית: ציפור ששוחררה) הוא שיר שהוקלט על ידי סיה לאלבום האולפן השביעי שלה This Is Acting שיצא ב-2016. בריאיון לרולינג סטון אמרה סיה כי השיר נכתב לפסקול של "פיץ' פרפקט 2", אך הם דחו אותו לטובת "Flashlight" של הזמרת ג'סי ג'יי. אחר כך הציעה אותו לריהאנה, שדחתה את זה, ואחר כך לאדל, שהחלה להקליט אותו, אך בהמשך החליטה לאפשר לסיה לשמור על כך. השיר כתוב במפתח של F מינור. סיה ביצעה את "Bird Set Free" ו-"Alive" בנובמבר 2015 בפרק 7 של התוכנית "סאטרדיי נייט לייב". מידע על היצירה "Bird Set Free" באתר מיוזיק בריינז מידע על הסינגל "Bird Set Free" באתר מיוזיק בריינז מידע על היצירה "Bird Set Free" באתר Discogs סרטון השיר "Bird Set Free" באתר יוטיוב Bird Set Free, בביצוע סיה, סרטון באתר יוטיוב Sia talks reclaiming unwanted hits Gold & Platinum, RIAA (באנגלית אמריקאית) British Phonographic Industry
מסיבה (פירושונים)

האם התכוונתם ל... מסיבה – חגיגה מסוימת שאנשים עורכים. מסיבה ביער עם סבא טוביה – קלטת ילדים של טוביה צפיר. מסיבה בחיפה – שיר של האולטראס. מסיבה (בית המקדש) – פרוזדור מדרגות בבית המקדש השני שהוביל לגג ההיכל. מסיבה במרתף הארמון – אלבום של אלונה דניאל. מסיבה סוף – סרט אימה אמריקאי.
שטיח מנורה

שטיח "מנורה" הוא כינויו של שטיח שעוצב ונארג בבצלאל, בית מדרש לאמנות ולמלאכות-אמנות. במחלקת השטיחים של "בצלאל, בית מדרש לאמנות ולמלאכות-אמנות", בראשות יעקב קנטרוביץ', נארגו מספר דגמים של שטיחים שבמרכזם מוטיב של המנורה. בדגמים אלו נעשה שימוש גם בפעילותה של "מרבדיה", חברה בת של בצלאל שפעלה בין השנים 1920–1931. עיצוב שטיחים אלו הוא ברוח האר נובו האירופי, והם נשענים על סמלים מן המסורת האיקונוגרפית היהודית. בשטיח זה, שמקורו באוסף אנטון פלטון, המנורה נתונה בתוך מסגרת עיטורית. במרכזה העליון של המסגרת מופיעה המילה "ירושלים" ובמרכזה התחתון המלה "בצלאל". בשאר המסגרת חוזרת המלה "ציון". רקע העבודה מעוצב בצורה של לוחות הברית והוא משובץ בדגם של מנורות בשני צבעים. גם בסיס המנורה מכיל תיאור של הלוחות. הוא משובץ בדגם של מגיני דוד. שטיח שיר השירים שטיח הר סיני, אשל אברהם וארז הרצל
Don't Look Down

Don't Look Down (בעברית: אל תסתכלי למטה) הוא אלבום האולפן השני של הזמרת-יוצרת האמריקאית סקיילר גריי. האלבום יצא לאור ב-5 ביולי 2013 על ידי חברות התקליטים אינטרסקופ רקורדס ו-Kidinakorner. האלבום הגיע למקום השמיני במצעד הבילבורד 200. ב-Metacritic קיבל האלבום ציון של 58 מתוך 100 בסך הכול. ב-AllMusic קיבל האלבום דירוג של שניים וחצי כוכבי זהב מתוך חמישה בסך הכול. ב-Knoxville News Sentinel זכה האלבום לסיקור חיובי בשונה משאר הסיקורים. ב-USA Today קיבל האלבום דירוג של שניים וחצי כוכבי זהב מתוך ארבעה בסך הכול. מידע על האלבום Don't Look Down באתר MusicBrainz מידע על האלבום Don't Look Down באתר AllMusic האלבום Don't Look Down באתר Discogs סקיילר גריי, אמינם, אלכס דה קיד, מייק דל ריו, ג'.ר. רותם Don't Look Down, Discogs (באנגלית) Billboard 200 Chart, Billboard Don't Look Down by Skylar Grey (באנגלית), נבדק ב-2020-03-23 Don't Look Down - Skylar Grey | Songs, Reviews, Credits, AllMusic (באנגלית) Go Knoxville Entertainment and Features, Knoxville News Sentinel (באנגלית) Edna Gundersen, Elysa Gardner and Steve Jones, Listen Up: The Editors, Skylar Grey, Ciara, USA TODAY (באנגלית)